Доналд



Доналд Џон Трамп (енгл. Donald John Trump; Њујорк, 14. јун 1946) амерички је предузетник, ТВ личност, политичар и 45. председник Сједињених Америчких Држава.

Трамп је започео своју пословну каријеру током седамдесетих година 20. века. Трампова имовина процењена је на око 4,5 милијарди америчких долара. Током своје вишегодише пословне каријере у грађевинској индустрији, Трамп је изградио велики број хотела широм САД и света, као и пословне просторе, казине и голф терене. Трамп је био власник такмичења Мис САД и Мис Универзума, а његово име коришћено је као бренд многобројних производа. Од 2004. до 2015. Трамп је водио ТВ ријалити шоу Шегрт на америчкој телевизији Ен-Би-Си. Тренутно је 324. најбогатија особа на свету, према Форбсовој листи.